**היהודים, היהדות והגרים**

**קידושין ע ע"ב**

אמר רבה בר רב הונא: זו מעלה יתירה יש בין ישראל לגרים, דאילו בישראל כתיב בהו והייתי להם לאלהים [והמה] יהיו לי לעם, ואילו בגרים כתיב מי הוא זה ערב את לבו לגשת אלי נאם ה', והייתם לי לעם ואנכי אהיה לכם לאלהים.

אמר רבי חלבו: קשים גרים לישראל כספחת, שנאמר ונלוה הגר עליהם ונספחו על בית יעקב, כתיב הכא ונספחו וכתיב התם לשאת ולספחת.

**רסיסי לילה לז**

וזהו שבת אות וברית ביני וגו', וגוי ששבת חייב מיתה. כי נייחת ישראל הוא בהעדר הפעולה וביטול כל הכוחות להשם יתברך, עד שאין לו כלום. אבל נייחת אומות העולם הוא רק כשיש לו, והישות הוא מצד הפעולה והשתדלות, והעדר כוחותיו הוא מיתתו, דקיומו הוא רק השתקעות בכח. ומה שבזמן שבת וימי המעשה, הוא בנפשות ישראל וגרים, שאמרו בקידושין החילוק דאילו הגרים ברישא והייתם לי לעם וכו', שעל ידי השתדלותם דווקא בשם ישראל יכנו שבאים להתגייר, מה שאין כן ישראל הוא מלידה ומבטן בלא השתדלותו, דאפילו חטא ישראל הוא.

רק מצד העולם הזה הוא השתדלות, שהעולם הזה נגד ימי המעשה, כמו שאמרו בריש עבודה זרה מי שטרח בערב שבת וכו'. וכל המצוות בהשתדלות, כי שבת מעין עולם הבא, אחר שכבר נתבררו, אבל הבירור בניצוח הכוחות הוא בהשתדלות. דלכן אמרו לא גלו ישראל אלא כדי להוסיף גרים. ואין מקבלים גרים לעתיד, שאין מקום להשתדלות אדם, רק מי שמלידה ומבטן כך. אבל הגלויות שהוא לברר ניצוח הכוחות כנ"ל, על ידי זה יש מקום לגרים, שהשתדלות יש גם לגוים ויוכל להגיע בהשתדלותו להתכנות בשם ישראל. כי מצד עולם הזה העיקר הוא השתדלות, וזהו הכנה לעולם הבא, כי מי שלא טרח וכו'...

וקיומם לעתיד, יום שכולו שבת, הוא רק מצד חיבורם לישראל, דכל הנטפל לעושי מצווה כעושי מצוה, ולכן אמרו דקשים כספחת, ואמרו ז"ל אין ספחת אלא טפילה כו'. דהטפל על כרחך אינו כמו העיקר, דאז היה עיקר, ולכן מצד חיבורו להעיקר הוא נגע לו, שהרי נתחבר לו להיות כמוהו, דבר שאינו כן, והוא נטפל ונחשב כמו העיקר ויוכלו לחשוב שגם העיקר כן, וזהו חסרון לעיקר שמתדמה לטפל.

**מאמר קדושת השבת ה**

דכך ברייתו של עולם ברישא חשוכא והדר נהורא, שעל ידי זה מרגיש אחר כך יתרון האור. וכן לא זכה אדם הראשון לאותם כתנות אור אלא אחר החטא שראה שהיה ערום. וזהו המקום שבעלי תשובה עומדין שאין צדיקים גמורים וכו', כי הם מרגישים האור הבא מן החושך על ידי העוונות הנהפכים לזכויות, שהוא הרגש חזק יותר. דעל כן אמרו בבראשית רבה טוב מאוד זה יצר הרע, דצדיק נקרא טוב סתם כמו שנאמר אמרו צדיק כי טוב, ובעל תשובה זוכה לטוב מאוד... וזהו הכתנות אור, שהוא הרגשת האור כי טוב, שחזר להיות טוב מאוד מצד התגברות דטוב על הרע, שהרגיש בו ר' מאיר שהיה מזרעא דעשו מנירון קיסר, וגבר על שורש הרע שבו מאבותיו. דעשו הוא שורש הרע שבעץ הדעת טוב ורע, ויעקב שורש הטוב, והגרים הבאים לידבק בישראל הם המהפכים שורש הרע לטוב. ועל זה היה הגלות שיתווספו גרים לקלוט כל הניצוצות קדושות ולאהפכא הכל לטוב מאוד.

**תקנת השבין אות ו**

שלימות מדריגת בעל תשובה היא כאשר חטאם כשנים הללו שסדורות ובאות מששת ימי בראשית, והכל זכויות והוא שב להיות צדיק גמור. ועיקר בירור זה לעין כל יהיה לעתיד, ואז יקרב ה' יתברך עץ יוסף ויהודה אחד אל אחד להיות חבירים, משא"כ בעולם הזה דעדיין האמיתות בהעלם הם הפכים. כי התחלת התפשטות יהודה בצאצאיו, שבזה הוא התפשטות כוחות אבות הנעלמים לפועל, היה בער ואונן שהם פגמו הברית במעשה דדור המבול. ומזרע שמעון היה הכ״ד אלף שנפלו בשיטים וגם נשיא שבטו, והוא פגם דביאת ארמית. דשני אלה לא נתפרש אזהרת איסורן בפירוש בתורה רק עונשן לבד, והרי בכל מקום לא ענש אלא אם כן הזהיר. וע"כ נתעלמה ממנו הלכה ממשה רבינו ע"ה, עד שאמר לו פנחס כך למדתנו דקנאים פוגעין. דבאמת אין בו עונש מפורש, דמצד האמיתות אין שייכות לזרע דישראל עם בת נכר כלל ואי אפשר שיחשוק בה והיא בו, אלא אם כן יש לו שייכות מה לה, וכמו שאמרו באשת פוטיפרע דראתה באצטגנינות (שהיא עתידה להעמיד ממנו בן), והחיבור היה ע"י בתה, וכן באשת טורנוסרופוס ורבי עקיבא.[[1]](#footnote-1) דלולי זה לא שייך באנשים כאלו וכן בדור דעה כדור המדבר. דלעולם הרע שונא את הטוב, ואין ארור מדבק בברוך. ושמעתי מדיוק לשון זה, ולא אמר בהיפך אין ברוך וכו', דרוצה לומר דגם הארור אין רוצה. וכן נודע מהאריז"ל בשכם דחשקה נפשו וכו׳ דהיה לו שייכות ונתגלגל בזמרי.

אלא שמכל מקום כל זמן שלא נתגיירו אין להם שום שייכות, רק אח"כ גר שנתגייר כקטן שנולד. ועל כן ר׳ עקיבא רקק אף דשחק וידע דשייכה לו דעל כן נתעורר בה החשק, מ"מ בו לא פעלה כלום להעלות אף הרהור כל שהוא בלב ושיצטרך לאיזה כפיית יצר כלל, כיון דבגיותה אין לה שום שייכות עמו, ודי היה לו ברקיקה לבד [שהוצרך לה להיותו בן גרים]. ואותו תלמיד שהוצרך לציציותיו שיטפחו וימנעוהו, שהוא התגלות שפוני טמוני דישראל דאין להם חיבור עם גוי, לפי שכבר נשתקע קצת בהוצי דסובבים לאסא. והיא גם היא נשתקעה בזנות ולא היה אפשר שתתגייר רק ע"י סיבה זו שתציע מצעות באיסור, ועד שיתעורר בו שורש הנעלם דיהדות הגמור ובזה משך גם ניצוץ הטוב דגנוז בגווה, שיתעורר בקרבה הרצון להתגייר, וזכה שתציע המצעות בהיתר. ולא שייך בזה לאכול פגה, דרק בזרע ישראל שייך פגה, דהוא אותה הפרי רק דעתה לא הגיע הזמן. אבל גויה שנתגיירה היא בריה חדשה ופנים חדשות, ואין זה אותו הפרי פגה כלל...

ועל דבר זה נסמית עינו של אותו רשע שאמר ומספר את רובע ישראל, דראה שכל תאוות שלהם גם כן בקדושה וחביב אצל השי"ת. ונתן עצה להכשילם בבנות מדין, דרק בבני ישראל שהוא והיא מזרע קודש ודבוקים בקדושה וקרויים בני אל חי כל מעשיהם הם פעולות צדיק לחיים ודבוק בחיות חי העולמים. אבל כשידבק בבת אל נכר שהיא מסטרא דמותא, גרם מיתה להם ולכ"ד אלף, כי בהיות ולדה כמותה הרי אין זה נקרא רובע ישראל כלל מה שבא לגוף הגויה. הוא ידע זה דאי אפשר שיתחברו אלא אם כן יש איזה שייכות, וזה שאמר לכה איעצך אשר יעשה העם הזה לעמך באחרים הימים, ורז"ל דרשו איעצך אעצה דזנות, ולכאורה הרי סיום הכתוב אינו כן. אבל באמת אשר יעשה וגו' היה על ידי דוד ומשיח הבאין מזרע רות, שהיה על ידי התחברות עם בנות מואב. והתחברות מחלון וכיליון היה קודם שנתגיירו, דאח"כ הוא שנתגיירה רות, והם מתו באמת בלא בנים. אבל הם גרמו ליבום וגאולת בועז והולדת זרע קודש אחר שנתגיירה, והם (בלק ובלעם) ראו זה מאצטגנינותם, וכמו שכתב [בספר תפארת יונתן שם] דעל ידי זה טעה זמרי גם כן יעויין שם על פי דרכו. ובלעם ידע דזה יהיה באחרית הימים ועדיין לא הגיע עתו, ויעצו שיעשה עתה מה שיעשו לעמו באחרית הימים, בהתחברות לבנותיו, ועתה שהוא פגה ובלא גירות ידבקו על ידי זה בסטרא דמותא, ולא הגיע עת התיקון עדיין כבימי בועז.

1. עבודה זרה כ עמוד א: ר' עקיבא ראה אשת טורנוסרופוס הרשע, רק שחק ובכה. רק שהיתה באה מטיפה סרוחה. שחק דעתידה דמגיירא ונסיב לה, ובכה דהאי שופרא בלי עפרא. [↑](#footnote-ref-1)